text: Kontanthjælp - den kan alle da få
  10 februar 2010 kl. 08.01
  Hver fjerde Syd- og Sønderjyde på arbejdsmarkedet kender ikke reglerne for at få kontanthjælp og dagpenge. Det viser en ny undersøgelse, som a-kassen ASE har fået lavet.
  Forskrækkelse
   - Vi oplever en del mennesker, som tror, at det er en ret at få økonomisk hjælp uanset hvad. Men sådan forholder det sig ikke. Kristian Jørgensen, Aabenraa Jobcenters afdeling for job og afklaring. 
  Dermed kan mange få sig en slem forskrækkelse, hvis de ikke er medlem af en a-kasse og pludselig står arbejdsløse.
  
  Langt til hjælp
  Der kan være langt til hjælp fra det offentlige, hvis man ikke er medlem af en a-kasse og pludselig ender i arbejdsløshed.
  - Hvis man eksempelvis har en ægtefælle med en almindelig indskomst, kan det være nok til, at man ikke er berettiget til kontanthjælp, siger Kristian Jørgensen.
  